**Α. Σ Τ Ο Χ Ο Ι**

1. Να κατανοήσω τη σημασία και τους λόγους της ίδρυσης της Κωνσταντινούπολης.

2. Να αντιληφθώ τη σημασία της θρησκευτικής πολιτικής του Μεγάλου Κωνσταντίνου.

**Β. Χ Ω Ρ Ο Σ - Χ Ρ Ο Ν Ο Σ**

Βυζάντιο 330 μ.Χ. Σε ποιον αιώνα βρισκόμαστε; ……………

**Γ. Κ ΥΡ Ι Ω Σ Μ Α Θ Η Μ Α**

1. **Τι ονομάζεται Βυζάντιο;**

Βυζάντιο ονομάζεται το χριστιανικό κράτος της ελληνορωμαϊκής Ανατολής που αναδύθηκε μέσα από τους κόλπους της Ρωμαϊκής Αυτοκρατορίας. Οι όροι Βυζάντιο και Βυζαντινοί είναι μεταγενέστεροι. Οι κάτοικοι της Βυζαντινής Αυτοκρατορίας αυτοπροσδιορίζονταν με ονομασίες που δηλώνουν τη ρωμαϊκή προέλευση κράτους (Ρωμαίοι/Ρωμήοι, Ρωμανία, Πολιτεία/ Κράτος Ρωμαίων).

2. **Ποιοι ήταν οι σημαντικότεροι σταθμοί στην πορεία της μεταμόρφωσης του Ρωμαϊκού σε Βυζαντινό κράτος;** α) Η εξίσωση των δικαιωμάτων των Χριστιανών με τα δικαιώματα των άλλων θρησκευτικών ομάδων, β) η ίδρυση της Κωνσταντινούπολης επί Κωνσταντίνου Α’, γ) η ανάδειξη του Χριστιανισμού σε κρατική θρησκεία και δ) η διαίρεση της αυτοκρατορίας επί Θεοδοσίου Α’ (379 – 395)

3. **Ποια ήταν η εξέλιξη των δύο τμημάτων της αυτοκρατορίας;**

Στη διάρκεια του 4ου και του 5ου αιώνα το ανατολικό τμήμα του κράτους απέκρουσε την απειλή των Γερμανών, απέκτησε θρησκευτική ομοιογένεια, εξασφάλισε οικονομική σταθερότητα και παρέμεινε μεγάλη διεθνής δύναμη ως τα μέσα του 6ου αιώνα. Αντίθετα, η ίδρυση των γερμανικών βασιλείων στη ρωμαϊκή Δύση έφερε την πτώση της(τέλη 5ου αι.).

4. **Ποιες δραστηριότητες ανέπτυξε ο Ιουστινιανός;**

Το Βυζάντιο ανέπτυξε μεγάλη δραστηριότητα επί Ιουστινιανού Α’(527 – 565). Ο αυτοκράτορας έκανε τα εξής:

α) Ενίσχυσε την κεντρική εξουσία

β) Επιδίωξε να ανασυστήσει τη Ρωμαϊκή Οικουμένη, καταλύοντας τα γερμανικά κράτη, αλλά οι μεγάλες πολεμικές δαπάνες εξάντλησαν το κράτος.

5. **Πότε και τι συνέπειες είχε η πρώτη κρίση που πέρασε το Βυζάντιο;**

Προς τα τέλη του 6ου αι. εκδηλώθηκε στο Βυζάντιο μία πολύπλευρη κρίση που οδήγησε σε βαθιές μεταβολές και εκτεταμένες μεταρρυθμίσεις(7ος αι.). Σημαντική μείωση της βυζαντινής ισχύος επέφεραν και οι αραβικές κατακτήσεις στα χρόνια της δυναστείας του Ηρακλείου.

6. **Κατά ποιο τρόπο μεταβλήθηκε η φυσιογνωμία του Βυζαντίου;**

Το Ρωμαϊκό Κράτος απομακρύνθηκε από τις λατινικές και παγανιστικές του ρίζες και μεταμορφώθηκε σε χριστιανική αυτοκρατορία της ελληνικής Ανατολής, το Βυζαντινό Κράτος.

7. **Ποια μέτρα πήρε ο Μεγάλος Κωνσταντίνος για να ανορθώσει την κλονισμένη τότε αυτοκρατορία;**

α) Ίδρυσε ένα νέο διοικητικό κέντρο στην Ανατολή, την Κωνσταντινούπολη

β) Αναγνώρισε το δικαίωμα άσκησης της χριστιανικής λατρείας.

γ) Καθιέρωσε στη διοίκηση τη διάκριση της πολιτικής από τη στρατιωτική εξουσία.

δ) Έκοψε και έθεσε σε κυκλοφορία ένα πολύ σταθερό χρυσό νόμισμα.

8. **Κάτω από ποιες συνθήκες ιδρύθηκε η Κωνσταντινούπολη; Για ποιους λόγους το κέντρο μεταφέρθηκε σε εκείνο το γεωγραφικό σημείο;**

Όταν ο Κωνσταντίνος νίκησε το Λικίνιο, Αύγουστο του ανατολικού τμήματος του κράτους και έμεινε μονοκράτορας(324), αποφάσισε να ιδρύσει ένα νέο διοικητικό κέντρο στη θέση του αρχαίου Βυζαντίου, πόλης που είχε : α) μοναδική γεωπολιτική θέση αφού βρισκόταν στο σταυροδρόμι της Ασίας και της Ευρώπης, του Εύξεινου Πόντου και της Μεσογείου και β) μεγάλη εμπορική σημασία.

9. **Για ποιους λόγους ο Κωνσταντίνος μετέφερε την πρωτεύουσα;**

α) Η Ανατολή διέθετε, σε αντίθεση με τη Δύση, ακμαίο πληθυσμό και οικονομία.

β) Οι Χριστιανοί, στους οποίους ο Κωνσταντίνος Α’ στηρίχτηκε πολιτικά, ήταν πολυπληθέστεροι στην Ανατολή.

γ) Οι μεγάλες πόλεις της Ανατολής υπέφεραν από θρησκευτικές συγκρούσεις.

δ) Από το Βυζάντιο μπορούσε να αποκρούσει ευκολότερα τους Γότθους(στον Δούναβη) και τους Πέρσες(στον Ευφράτη).

10. **Με ποιο τρόπο ανοικοδομήθηκε το Βυζάντιο;**

Ο αυτοκράτορας ανοικοδόμησε το Βυζάντιο σύμφωνα με το ρυμοτομικό σχέδιο της Ρώμης:

**α) Προίκισε την πόλη με:** - νέα τείχη - επιβλητικές λεωφόρους - το φόρουμ(πλατεία) του Κωνσταντίου,

**β) τη στόλισε με λαμπρά έργα τέχνης:** - Ιερόν Παλάτιον - το κτήριο της Συγκλήτου

**γ) κατασκεύασε και άλλα δημόσια κτίρια:** - εκκλησίες - λουτρά - δεξαμενές

11. **Πότε ιδρύθηκε επίσημα η Κωνσταντινούπολη;**

Στις 11 Μάϊου 330 ολοκληρώθηκε η πρώτη φάση των εργασιών και τελέστηκαν τα εγκαίνια της πόλης η οποία έλαβε το όνομα του ιδρυτή της(Κωνσταντινούπολη). Έκτοτε και για αιώνες την ημέρα αυτή γιορτάζονταν τα γενέθλιά της.

12. **Πώς εξελίχτηκε αυτό το νέο κέντρο της αυτοκρατορίας;**

α) Η Κωνσταντινούπολη ή Νέα Ρώμη βαθμιαία απέκτησε χαρακτηριστικά χριστιανικής πόλης, αφού οικοδομήθηκαν εκεί πολλές εκκλησίες.

β) Παράλληλα η πόλη αναπτύχθηκε ραγδαία: στις αρχές του 5ου αι., ο πληθυσμός της είχε αυξηθεί σε 150.000 ψυχές περίπου, ενώ στα χρόνια του αυτοκράτορα Ιουστινιανού Α’(527 – 565) αριθμούσε 300.000 κατοίκους, σύμφωνα με τους μετριότερους υπολογισμούς.

γ) Έτσι η Νέα Ρώμη μέσα σε δύο αιώνες ξεπέρασε το πρότυπό της, δηλαδή την Παλαιά Ρώμη.

13. **Ποιος ο ρόλος της θρησκείας στο Βυζάντιο;**

Οι οπαδοί του Χριστιανισμού συγκροτούσαν τη δυναμικότερη πληθυσμιακή ομάδα της Ανατολής. Η νέα αυτή θρησκεία φαινόταν ότι μπορούσε να αποκαταστήσει την κλονισμένη ενότητα του Ρωμαϊκού Κράτους. Για τον λόγο αυτό ο Κωνσταντίνος έδειξε ευνοϊκή στάση προς τον Χριστιανισμό. Συγκεκριμένα μετά τη νίκη του επί του Μαξεντίου(312):

α) Μετέφερε το μονόγραμμα του Χριστού(Χριστόγραμμα), σημαντικό χριστιανικό σύμβολο, από τη στρατιωτική σημαία(λάβαρον) στα νομίσματα και

β) εξέδωσε νόμους ευνοϊκούς για τους Χριστιανούς.

γ) Με το Διάταγμα των Μεδιολάνων (313), εξισώνει τους Χριστιανούς με τους πιστούς των άλλων θρησκειών.

δ) Παύει τους διωγμούς κατά των Χριστιανών(από το 324).

ε) Με την Α’ Οικουμενική Σύνοδο της Νίκαιας(325) καταδικάζει τις αιρέσεις και επαναφέρει την ειρήνη στην Εκκλησία και την Αυτοκρατορία.

14. **Ποια ήταν η αντίσταση των αλλόθρησκων και πώς επηρεάστηκε ο Κων/νος από αυτούς;**

Η σθεναρή αντίσταση των οπαδών της αρχαία θρησκείας που εντοπίζονται τόσο στην Ανατολή όσο και στην Δύση, ιδίως στους κόλπους της συγκλητικής αριστοκρατίας της Ρώμης, δεν επέτρεψε στον Κωνσταντίνο να υιοθετήσει μία καθαρή θρησκευτική στάση ως το τέλος της ζωής του.

15. **Τι γνωρίζετε για το Διάταγμα των Μεδιολάνων;**

Το Διάταγμα των Μεδιολάνων που βασίστηκε σε συμφωνία του Κωνσταντίνου και του Λικίνιου (313) αναγνώρισε στους Χριστιανούς ελευθερία άσκησης της λατρείας τους και έτσι εξίσωσε τα δικαιώματά τους με αυτά των άλλων θρησκειών του Ρωμαϊκού Κράτους.

Ασκήσεις:

1. Να κατατάξετε κατά χρονολογική σειρά τα παρακάτω γεγονότα σημειώνοντας τη χρονολογία δίπλα στο καθένα

|  |  |
| --- | --- |
| Διάταγμα Μεδιολάνων | 1. |
| Θάνατος Κωνσταντίνου Α΄ | 2. |
| Εγκαίνια της Κωνσταντινούπολης | 3. |
| Α΄ Οικουμενική Σύνοδος | 4. |
| Ο Κωνσταντίνος γίνεται μονοκράτορας | 5. |

2. **Αντιστοιχίστε τα στοιχεία της στήλης Α**’ **με τα στοιχεία της στήλης Β**’.

***ΣΤΗΛΗ Α***’ ***ΣΤΗΛΗ Β***’

1. *Λικίνιος α*. *Δούναβης*

2. *Χριστόγραμμα β*. *Κωνσταντινού*π*ολη*

3. *Γότθοι γ*. *Χριστιανικό σύμβολο*

4. *Νέα Ρώμη δ*. *Αύγουστος*

3. **Να χαρακτηρίσετε τις παρακάτω προτάσεις ως σωστές(Σ) ή λανθασμένες(Λ)**.

*α*. *Οι διωγμοί εναντίον των Χριστιανών έ*π*αψαν εντελώς μετά το Διάταγμα των Μεδιολάνων*.

*β*. *Η σύνοδος της Νικαίας ονομάστηκε Οικουμενική*, *ε*π*ειδή σε αυτή έλαβαν μέρος αντι*π*ρόσω*π*οι α*π’ *όλα τα μέρη του κόσμου*.

*γ*. *Η Κωνσταντινού*π*ολη χτίστηκε με ρυμοτομικό σχέδιο τέτοιο*, π*ου να θυμίζει τη Ρώμη*.

4. **Να ορίσετε τις** π**αρακάτω ιστορικές έννοιες**:

***α***) ***Βυζάντιο***

***β***) ***Κωνσταντίνος Α***’

***γ***) ***Διάταγμα των Μεδιολάνων***

***δ***) ***Α***’ ***Οικουμενική Σύνοδος***